Ohio-klassen

Ohio-klassen er en klasse af atomdrevne ubåde udrustet med 24 interkontinentalt ballistisk missiler der hver især medbringer 12 atomsprænghoveder (MIRV) så i alt 288 atomsprænghoveder kan medbringes. US Navy har 18 enheder af Ohio-klassen, hvoraf de fire er ombygget til at bære 154 konventionelle Tomahawk-krydsermissil i stedet for ballistiske missiler.

Bortset fra USS Henry M. Jackson (730) er Ohio-klassen navgivet efter amerikanske stater.

Operationalitet 

Ohio-klassen er navngivet efter det første skib i klassen, USS Ohio (726). De 14 enheder der bærer ballistiske missiler af typen Trident II D5 står for cirka halvtreds procent af USA's beholdning af strategiske atommissiler. Antallet af missiler ubådene medbringer varierer på hver patrulje, og er højt klassificeret, dog aldrig flere end der er bestemt af de begrænsninger der er sat ved de internationale aftaler om begrænsninger af strategiske atomvåben. Selvom missilerne ikke har noget fastsat mål når ubådene sejler ud på patrulje, er ubådene i stand til hurtigt at udpege mål overalt på den hemisfære ubåden befinder sig i. Ohio-klassen er den største ubåd der nogensinde er konstrueret til US Navy, og er den næststørste ubåd nogensinde konstrueret i verden, efter den russiske Typhoon-klasse (den nye russiske Borei-klasse har også et større deplacement neddykket, men ikke uddykket).

Ubåde af Ohio-klassen er designet med henblik på udvidede afskrækkelsespatruljer. Alle ubådene er berammet med to besætninger kaldet Blue og Gold, hvor hver besætning er om bord i hundrende dages intervaller. For at sikre mest muligt tid til søs er der placeret tre store luger der gør genforsyning mere effektivt. Klassens design tillader dem at operere i femten år i mellem ordinære værftsophold.a bådene er bygget til at være så stille ved 20 knobs hastighed som de skibe de afløste var ved en hastighed på 6 knob – dog er de nøjagtige informationer på dette område klassificerede.

SSBN/SSGN 

Efter den kolde krig, planlagde man at de første fire enheder i klassen skulle udfases i 2002. I stedet for udfasning blev, Ohio, Michigan, Florida, and Georgia i stedet ombygget til at fungere som platforme for krydsermissiler i stedet for interkontinentale missiler.

Fra 2002 frem til 2010, vil 22 af de 24 missilsiloer med en diameter på 2,2 meter, blive ombygget til hver at indeholde 7 Tomahawk-krydsermissiler. I denne konfiguration kan klassen maksimalt medbringe 154 krydsermissiler eller cirka hvad der medbringes af en normal amerikansk overfladestyrke. Skibene er også forberedt til at kunne medbringe nye generationer af overlydsmissiler, mellemdistance missiler, UAV'er, ekstra sensorer, efterretningsmoduler samt rekognosceringsudstyr.

Ubådene har også plads til opbevare udstyr til specialstyrker, så disse ikke behøver at medbringe deres egen. De sidste to missilsiloer er ombygget til dykkersluser. Til støtte for specialstyrkeoperationer, kan man installere Advanced SEAL Delivery Systemet eller Dry Deck Shelteret, og dermed vil man være i stand til at medbringe op til 66 specialstyrker. Ekstra kommunikationsudstyr gør de fire enheder i stand til at fungere som fremskudte og skjulte operationscentre.

Den 26. september 2002, skrev den amerikaske flåde kontrakt med Electric Boat company på 442.9 millioner dollars for at ombygge Ohio og Michigan. Prisen på ombygningen kom til at koste 700 millioner dollars på skib.

Næste generation 

Det amerikanske forsvarsministerium forudser et stadigt behov en atommissilbevæbnet ubådsflåde. De nuværende Ohio-klasse ubåde forventets at starte udfasning i 2029, hvilket betyder at en afløser skal være klar til den tid. Det er ligeledes forudset at erstatningen for ubådene kan komme til at koste op til 4 milliarder dollars på ubåd, i forhold til Ohio-klassens 2 milliarder dollars. US Navy forfølger to muligheder: Den første er en variant af Virginia-klassen og den anden er en ubåd bygget decideret som missilubåd, enten bygget som et helt nyt design, eller bygget over Ohio-klassen.

I samarbejde med Electric Boat og Newport News begyndte den amerikanske flåde i 2007 en undersøgelse af udgifterne til de nye ubåde. I december 2008 tildelte US Navy værftet Electric Boat en kontrakt om at producere missilmodulet på erstatningerne til Ohio-klassen til en værdi på op til 592 millioner dollars. Selom flåden endnu ikke har bekræftet at en erstatning til Ohio-klassen er på vej, bekræftede forsvarsminister Robert M. Gates at US Navy at sådan et program skal startes senest i 2010. I senest 2014 skal programmet gå ind i designfasen. Det forventes at hvis man vælger et nyt design til ubåden skal det være startet senest i 2016, hvis klassen skal stå klar til udfasningen af Ohio-klassen i 2029.

Ubåde i klassen

Referencer, kilder og eksterne links 

 Federation of American Scientists: Ohio-klassen: SSBN (engelsk)
 Federation of American Scientists: Ohio-klassen: SSGN (engelsk)

Undervandsbåde fra USA